Document ID: 32013D0410

PROVEDBENA ODLUKA KOMISIJE
оd 10. srpnja 2013.
financijskom doprinosu Unije za programe nadzora i kontrole ribarstva država članica za 2013.
(priopćeno pod brojem dokumenta C(2013) 4256)
(Vjerodostojni su samo tekstovi na bugarskom, danskom, nizozemskom, engleskom, estonskom, finskom, francuskom, njemačkom, grčkom, talijanskom, latvijskom, litavskom, malteškom, poljskom, portugalskom, rumunjskom, slovenskom, španjolskom i švedskom jeziku)
(2013/410/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 861/2006 od 22. svibnja 2006. o uspostavi financijskih mjera Zajednice za provedbu zajedničke ribarstvene politike u području prava mora (1), a posebno njegov članak 21.,
budući da:
(1)
Komisija je u svom dopisu od 9. listopada 2012. definirala prioritetna područja za financiranje od strane Unije u okviru programa nadzora i kontrole ribarstva. Ta prioritetna područja uključuju poboljšanja u sustavima praćenja i nadzora država članica, mjerenja snage motora i sljedivost ribljih proizvoda. Komisija je u svom dopisu od 14. svibnja 2012. također utvrdila uvjete koje operateri i države članice moraju ispuniti kada ulažu u projekte povezane sa sljedivosti.
(2)
Države članice dostavile su Komisiji svoje programe nadzora i kontrole ribarstva za 2013. u skladu s člankom 20. Uredbe (EZ) br. 861/2006 uključujući zahtjeve za financijski doprinos Unije za izdatke nastale provedbom projekata u okviru tih programa.
(3)
Na toj osnovi i s obzirom na proračunska ograničenja, zahtjevi u programima financiranja Unije koji se odnose na neprioritetne mjere kao što su postavljanje sustava automatske identifikacije (AIS) na ribarska plovila, projekti za izobrazbu koji nisu povezani s poboljšanjima sustava kontrole država članica i kupovina ili modernizacija ribarskih patrolnih plovila i letjelica odbačeni su jer nisu posvećeni prioritetnim područjima.
(4)
Prikladno je odrediti maksimalne iznose i stopu financijskog doprinosa Unije u skladu s ograničenjima utvrđenima člankom 15. Uredbe (EZ) br. 861/2006 i utvrditi uvjete pod kojima se takvi doprinosi mogu odobriti.
(5)
U pogledu projekata povezanih sa sljedivosti važno je osigurati da se oni razvijaju na temelju međunarodno priznatih normi i specifikacija u skladu sa zahtjevima članka 67. stavka 8. Provedbene uredbe Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (2).
(6)
Zahtjevi za financiranje Unije procijenjeni su u pogledu njihove usklađenosti s pravilima navedenima u Uredbi Komisije (EZ) br. 391/2007 od 11. travnja 2007. o utvrđivanju detaljnih pravila za provedbu Uredbe Vijeća (EZ) br. 861/2006 u vezi s izdacima država članica nastalim pri provedbi sustava praćenja i nadzora koji se primjenjuju u zajedničkoj ribarstvenoj politici (3).
(7)
Komisija je ocijenila projekte čiji troškovi ne nadmašuju 40 000 EUR, bez PDV-a, i prihvatila one za koje je financiranje Unije opravdano zbog poboljšanja koja će vjerojatno donijeti sustavima praćenja i nadzora država članica koje su podnijele zahtjeve.
(8)
Radi poticanja ulaganja u prioritetna područja koja je odredila Komisija i u pogledu negativnog učinka financijske krize na proračune država članica, izdaci koji se odnose na ta prioritetna područja trebaju dobiti visoku stopu sufinanciranja, u skladu s ograničenjima utvrđenima člankom 15. Uredbe (EZ) br. 861/2006.
(9)
Kako bi ispunili uvjete za financijski doprinos, automatski uređaji za utvrđivanje položaja plovila te uređaji za elektroničko bilježenje i izvještavanje na ribarskim plovilima trebaju ispunjavati zahtjeve utvrđene Provedbenom uredbom (EU) br. 404/2011.
(10)
Mjere predviđene ovom Odlukom u skladu su s mišljenjem Odbora za ribarstvo i akvakulturu,
DONIJELA JE OVU ODLUKU:
Članak 1.
Predmet
Ovom se Odlukom predviđa financijski doprinos Unije za 2013. za troškove koje snose države članice u 2013. za provedbu sustava praćenja i kontrole koji se primjenjuju u zajedničkoj ribarstvenoj politici (ZRP) iz članka 8. stavka 1. točke (a) Uredbe (EZ) br. 861/2006.
Članak 2.
Pokrivanje nepodmirenih preuzetih obveza
Sva plaćanja za koja se traži povrat vrše predmetne države članice do 30. lipnja 2017. Izvršena plaćanja država članica nakon tog roka nisu prihvatljiva za ostvarivanje povrata. Odobrena sredstva proračuna povezana s ovom Odlukom opozivaju se najkasnije do 31. prosinca 2018.
Članak 3.
Nove tehnologije i IT mreže
1. Izdaci nastali u okviru projekata navedenih u Prilogu I. koji se odnose na postavljanje novih tehnologija i uspostavljanje IT mreža kako bi se omogućilo učinkovito i sigurno prikupljanje i upravljanje podacima povezanim s praćenjem, na kontrolu i nadzor ribolovnih aktivnosti te na provjeru snage motora, ispunjavaju uvjete za financijski doprinos od 90 % prihvatljivih izdataka u skladu s ograničenjima utvrđenima u tom Prilogu.
2. Što se tiče projekata sljedivosti, doprinosi Unije ograničeni su na 1 000 000 EUR u slučaju ulaganja tijela država članica odnosno na 250 000 EUR u slučaju privatnih ulaganja. U svakoj državi članici po odluci o financiranju prihvaćaju se najviše 2 projekta po privatnom operateru. Ukupni broj projekata sljedivosti za privatne operatere ograničen je na 8 po državi članici i po odluci o financiranju.
3. Kako bi ispunili uvjete za financijski doprinos iz stavka 2., svi projekti koji se sufinanciraju u skladu s ovom Odlukom moraju ispunjavati mjerodavne zahtjeve utvrđene Uredbom Vijeća (EZ) br. 1224/2009 (4) i Provedbenom uredbom (EU) br. 404/2011.
4. Svi ostali izdaci nastali u vezi s projektima iz Priloga I. ispunjavaju uvjete za financijski doprinos od 50 % prihvatljivih izdataka u skladu s ograničenjima utvrđenima u tom Prilogu.
Članak 4.
Automatski uređaji za utvrđivanje položaja plovila
1. Izdaci nastali u okviru projekata navedenih u Prilogu II. koji se odnose na kupovinu i postavljanje automatskih uređaja za utvrđivanje položaja plovila koji omogućuju praćenje plovila na daljinu iz centra za praćenje ribarstva s pomoću sustava praćenja plovila (VMS) ispunjavaju uvjete za financijski doprinos od 90 % prihvatljivih izdataka u skladu s ograničenjima utvrđenima u tom Prilogu.
2. Financijski doprinos iz stavka 1. izračunava se na temelju cijene koja je ograničena na 2 500 EUR po plovilu.
3. Kako bi ispunili uvjete za financijski doprinos iz stavka 1., svi automatski uređaji za utvrđivanje položaja plovila moraju ispunjavati zahtjeve utvrđene Uredbom Komisije (EZ) br. 2244/2003 (5).
Članak 5.
Sustavi za elektroničko bilježenje i izvještavanje
Kako bi se omogućila učinkovita i sigurna razmjena podataka u vezi s praćenjem, kontrolom i nadzorom ribolovnih aktivnosti, izdaci nastali u okviru projekata navedenih u Prilogu III. koji se odnose na razvoj, kupovinu i postavljanje te tehničku pomoć za komponente koje su potrebne za sustave za elektroničko bilježenje i izvještavanje (ERS) ispunjavaju uvjete za financijski doprinos od 90 % prihvatljivih izdataka u skladu s ograničenjima utvrđenima u tom Prilogu.
Članak 6.
Uređaji za elektroničko bilježenje i izvještavanje
1. Izdaci nastali u okviru projekata navedenih u Prilogu IV. koji se odnose na kupovinu i postavljanje uređaja za elektroničko bilježenje i izvještavanje (ERS) na plovila koji omogućuju elektroničko bilježenje podataka i izvještavanje centara za praćenje ribarstva o ribolovnim aktivnostima ispunjavaju uvjete za financijski doprinos od 90 % prihvatljivih izdataka u skladu s ograničenjima utvrđenima u tom Prilogu.
2. Ne dovodeći u pitanje stavak 4., financijski doprinos iz stavka 1. izračunava se na temelju cijene koja je ograničena na 3 000 EUR po plovilu.
3. Kako bi ispunili uvjete za financijski doprinos, uređaji za elektroničko bilježenje i izvještavanje moraju ispunjavati zahtjeve utvrđene Provedbenom uredbom (EU) br. 404/2011.
4. U slučaju uređaja koji objedinjuju funkcije uređaja za elektroničko bilježenje i izvještavanje i automatskih uređaja za utvrđivanje položaja plovila, i koji ispunjavaju zahtjeve utvrđene Provedbenom uredbom (EU) br. 404/2011, financijski doprinos iz stavaka 1. ovog članka izračunava se na temelju cijene koja je ograničena na 4 500 EUR po plovilu.
Članak 7.
Pilot-projekti
Izdaci nastali u okviru projekata navedenih u Prilogu V. koji se odnose na pilot-projekte za nove tehnologije nadzora i kontrole ispunjavaju uvjete za financijski doprinos od 50 % prihvatljivih izdataka u skladu s ograničenjima utvrđenima u tom Prilogu.
Članak 8.
Najveći doprinos Unije
Najveći doprinos Unije po državi članici:
(EUR)
Država članica
Planirani izdaci u nacionalnom programu za nadzor i kontrolu ribarstva
Izdaci za odabrane projekte u skladu s ovom Odlukom
Najveći doprinos Unije
Belgija
1 369 250
1 369 250
1 232 325
Bugarska
15 339
15 339
13 805
Danska
6 801 633
5 226 502
4 691 350
Njemačka
17 502 400
4 291 800
3 794 200
Estonija
280 000
280 000
252 000
Irska
1 200 000
1 200 000
1 080 000
Grčka
1 370 029
1 370 029
1 153 026
Španjolska
12 186 266
9 137 042
7 562 370
Francuska
5 373 796
5 363 796
4 811 416
Italija
7 480 000
2 160 000
1 944 000
Cipar
600 000
600 000
540 000
Latvija
192 735
192 735
173 462
Litva
389 539
389 539
350 585
Malta
1 375 002
1 228 802
636 605
Nizozemska
3 264 205
2 389 410
2 142 252
Poljska
3 422 251
3 322 251
2 990 026
Portugal
1 608 900
703 500
633 150
Rumunjska
769 000
419 000
313 100
Slovenija
315 100
293 400
241 500
Finska
1 682 500
1 682 500
1 514 250
Švedska
1 392 838
1 392 838
1 253 555
Ujedinjena Kraljevina
1 039 444
1 039 444
816 423
Ukupno
69 630 227
44 067 177
38 139 400
Članak 9.
Adresati
Ova Odluka upućena je Kraljevini Belgiji, Republici Bugarskoj, Kraljevini Danskoj, Saveznoj Republici Njemačkoj, Republici Estoniji, Irskoj, Helenskoj Republici, Kraljevini Španjolskoj, Francuskoj Republici, Republici Cipar, Talijanskoj Republici, Republici Latviji, Republici Litvi, Republici Malti, Kraljevini Nizozemskoj, Republici Poljskoj, Portugalskoj Republici, Rumunjskoj, Republici Sloveniji, Republici Finskoj, Kraljevini Švedskoj i Ujedinjenoj Kraljevini Velike Britanije i Sjeverne Irske.
Sastavljeno u Bruxellesu 10. srpnja 2013.

Labels: 2
7
6
12
18
15